Oficiālais Vēstnesis L 252 , 16/09/1997 Lpp. 0020 - 0023



Komisijas Regula (EK) Nr. 1780/97 (1997. gada 15. septembris), ar ko nosaka sīki izstrādātus noteikumus tam, kā piemērot Padomes Regulu (EK) Nr. 723/97 par dalībvalstu rīcības programmu īstenošanu ELVGF Garantijas nodaļas izdevumu kontroles jomā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 22. aprīļa Regulu (EK) Nr. 723/97 par dalībvalstu rīcības programmu īstenošanu ELVGF Garantijas nodaļas izdevumu kontroles jomā [1], un jo īpaši tās 6. pantu, tā kā Regula (EK) Nr. 723/97 īpaši paredz, ka Kopiena var daļēji finansēt dalībvalstu izdevumus, kas atbilst kontroles dienestu izveides vai reorganizēšanas sākuma izmaksām, kā arī nostiprināšanas pasākumos iesaistīto departamentu darbinieku mācīšanas, instruēšanas un ekipēšanas izmaksas; tā kā, lai nodrošinātu vienādu sistēmas piemērojumu, sīki izstrādātos noteikumos būtu jānorāda, kādi izdevumi piemēroti Kopienas palīdzības saņemšanai; tā kā Komisija katru gadu sadala Kopienas palīdzības summu to dalībvalstu starpā, kuras to pieprasa; tā kā būtu jānosaka šā pieprasījuma sagatavošanas un nosūtīšanas nosacījumi; tā kā Regulas (EK) Nr. 723/97 spēkā stāšanās diena tajā gadā bija novēlota, lai dalībvalstis līdz 1997. gada 1. jūnijam iesniegtu savas 1998. gada rīcības programmas, kā tas prasīts minētās regulas 2. pantā; tā kā šajā regulā paredzētie pasākumi ir saskaņā ar ELVGF komitejas atzinumu, IR PIEŅĒMUSI ŠO REGULU. 1. pants 1. Jaunās rīcības programmas, kas minētas Regulas (EK) Nr. 723/97 1. panta 1. punktā, nepārsniedz kontroles pasākumus, kas prasīti Kopienas tiesību aktos, kuri stājas spēkā pēc 1996. gada 15. oktobra. 2. Sākuma izmaksas, kas minētas tās pašas regulas 1. panta 2. punktā, nepārsniedz jauno rīcības programmu izmaksas, kas papildina izmaksas, kas būtu notikušas, neīstenojot jauno rīcības programmu, tajās neietilpst instruktoru atalgojums un tās nepārsniedz izmaksas pirmajos trīs gados pēc jauno Kopienas saistību stāšanās spēkā. 3. "Iekārtas un aprīkojums", kas minēts Regulas (EK) Nr. 723/97 1. panta 2. punktā, ir visas datu apstrādes iekārtas, ieskaitot programmatūru, telekomunikāciju iekārtas, tādas kā telefoni, teleksi un faksa aparāti, un šādu iekārtu uzstādīšanas izmaksas, atskaitot parastās biroja iekārtas un mēbeles. 4. Mācību un instruēšanas izmaksās, kas minētas Regulas (EK) Nr. 723/97 1. panta 2. punktā, ietilpst faktiskie izdevumi, kas vajadzīgi, lai organizētu mācību kursus un seminārus, kuru minimālais ilgums ir vismaz viena diena, ieskaitot pasniedzēju atalgojumu, kursu dalībnieku ceļa izdevumus un sniegtās dokumentācijas vērtību, kā arī īpašas informācijas publicēšanas izmaksas. 2. pants 1. Dalībvalstis iesniedz savas rīcības programmas Regulas (EK) Nr. 723/97 piemērošanas pirmajam un otrajam gadam līdz otrā mēneša beigām pēc šās regulas spēkā stāšanās dienas. Kopienas līdzfinansējuma saņemšanai ir piemēroti tikai izdevumi pēc 1997. gada 1. janvāra. Tāmes sastāda saskaņā ar tabulu pielikumā. 2. Trīs mēnešu laikā pēc rīcības programmu saņemšanas Komisija, pamatojoties uz sniegto informāciju, nosaka Kopienas finanšu ieguldījuma maksimālo summu katras dalībvalsts valūtā. Komisija informē attiecīgās dalībvalstis par visiem izdevumiem, kam Kopienas finansējums ir atteikts, un par atteikuma iemesliem. 3. Katru gadu ne vēlāk par 31. maiju dalībvalstis nosūta Komisijai pārskatu par izdevumiem iepriekšējā kalendārajā gadā. Šiem izdevumiem piemēro Kopienas finansiālās dalības likmi, kas noteikta iepriekšminētās regulas 4. panta 2. punktā; tā nepārsniedz rīcības programmās norādītās summas, ko Komisija uzskata par piemērotām. Šo pārskatu sastāda saskaņā ar tabulu pielikumā. 3. pants Maksimuma summu, kas noteikta saskaņā ar Regulas (EK) Nr. 723/97 4. panta 2. punktu, no kuras atņemta neizmantotā summa, kas paredzēta iepriekšējam gadam, iekļauj izdevumos, kas minēti Komisijas Regulas (EK) Nr. 296/96 [2] 7. pantā, attiecībā uz mēnesi, kad Komisija tos noteikusi. 4. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1997. gada 15. septembrī Komisijas vārdā — Komisijas loceklis Franz Fischler [1] OV L 108, 25.4.1997., 6. lpp. [2] OV L 39, 17.2.1996., 5. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------